Atlanterhavets blå bånd

miniatyr|SS «United States» er siste større passasjerskip / atlanterhavsskip som har vunnet utmerkelsen.
Atlanterhavets blå bånd (Blue Riband, Blue Ribbon) er en utmerkelse som de passasjerskip / atlanterhavsskip som har foretatt den raskeste tur over Atlanterhavet kan bruke i sin markedsføring. Det blå bånd kan settes i begge retninger, enten i vestlig eller østlig retning. På grunn av havstrømmene er seilingstiden alltid kortere for seilaser i øst-vest retning (fra USA til Europa). Navnet «Det blå bånd» er tatt fra Hosebåndsordenen som er den høyeste utmerkelse en brite kan oppnå.

Den tidligst registrerte overfarten var i 1838, mens begrepet «Blå bånd» først ble anvendt  omkring 1860. Innehaveren av båndet har rett til å føre en blå vimpel i toppen av en mast.

I 1930 tok sir Harold Hales initiativet til stiftelse av et trofé (Hales Trophy), som deretter ble tildelt den hurtigste passasjerbåten.

De første 100 år varierte start- og stoppstedene, både på amerikansk og europeisk side, men fra 1935 har start- og endepunkt vært henholdsvis Bishop Rock fyr, England og Ambrose fyrskip, USA. Den korteste avstand mellom de to punkter er 2 777 nautiske mil tilsvarende 5 143 km. Den enkelte overfart kan være lengre, avhengig av vind, vær og havstrømmer.

I dag er det den (tidligere) danske fergen «Cat-Link V», fra Scandlines, som er innehaver av det blå bånd og det prestigetunge Hales Trophy, med en seilingstid på 2 dager, 20 timer og 9 min. Rekorden ble satt i 1998 (1 dag og 10 timer raskere enn SS «United States»). Denne hurtigbåten eies i dag av det norske rederiet Fjord Line AS og har navnet «Fjord Cat». Båten trafikkerer strekningen Kristiansand-Hirtshals.

Opprinnelig var det meningen at båndet skulle tildeles passasjerskip over 10 000 Brt. Dette ble endret i 1990. Det siste skip som oppfylte tonnasjebetingelsene var den amerikanske SS «United States», som hadde rekorden fra 1952 til 1990.

Noen utvalgte seilaser
+ Blue Riband-seilaser Skip Dato Tid Gjennomsnitt (knop) «Sirius» 22. april 1838 18 d 14 t 22 min 8,03 «Great Western»23. april 1838 15 d 12 t 00 min16,00 RMS «Lucania»31. mars 1894 -18,73 SS «Kaiser Wilhelm der Grosse»29. november 18975 d 17 t 23 min22,29 SS «Deutschland»12. juli 1900  5 d 11 t 5 min22,42 RMS «Mauretania»5. desember 1907 -26,06 SS «Bremen»22. juli 1929 4 d 17 t 42 min27,83 SS «Rex»16. august 19334 d 13 t 58 min28,92 SS «Normandie»30. mai 19354 d 3 t 2 min29,98 RMS «Queen Mary»24. august 1936 -30,14 SS «United States»7. juli 1952 3 d 10 t 40 min35,60 «Hoverspeed Great Britain»23. juni 1990 3 d 7 t 54 min36,60 «Catalonia»9. juni 1998 -38,90 HSC «Skane Jet» (tidligere «Cat Link V»)20. juli 1998 2 d 20 t 09 min41,30

Litteratur
Schielderop, Edgar B: Teknikkens vidundere i fartens tidsalder. Bind II, Oslo 1952
Sørensen, Fridthjof: Kampen om det blå bånd, Oslo 1938

Eksterne lenker
 Fortegnelse over innehavere av det blå bånd
 Danish ferry sets new Atlantic-crossing record!!

Kategori:Sjøfart
Kategori:Trofeer
Kategori:Atlanterhavet
Kategori:Atlanterhavsskip
Kategori:Artikler i sjøfart-prosjektet